Cobra (taiteilijaryhmä)

Cobra (tyyliteltynä COBRA tai CoBrA) oli abstraktia ekspressionismia edustanut taiteilijaryhmä Euroopassa vuosina 1948–1952. Nimen taustalla ovat perustajien kotikaupungit Kööpenhamina (Copenhague), Bryssel ja Amsterdam, ja sen keksi belgialainen runoilija Christian Dotremont. Ryhmä syntyi kun alankomaalainen ryhmä Reflex, tanskalainen ryhmä Høst ja belgialainen Vallankumouksellinen surrealistiryhmä sulautuivat yhteen. Ryhmä toimi intensiivisesti, julkaisi kahdeksan numeroa Cobra-aikakauslehteä ja piti kaksi suurta näyttelyä, toisen Stedelijk Museumissa Amsterdamissa 1949, toisen Palais des Beaux-Artsissa Liègessä 1951. Vaikka ryhmä pian sen jälkeen hajosi, on sen vaikutus jatkunut vuosikymmenten ajan. Ryhmän syntyaikana, toisen maailmansodan jälkeisessä tunnelmassa, antoi surrealismi monen taiteilijan mielestä keinoja heidän ilmaisutarpeeseensa. Surrealisteista heitä kiinnosti erityisesti espanjalainen Joan Miró. Osa ryhmän jäsenistä ei kuitenkaan hyväksynyt kirjailija André Bretonin johtoasemaa surrealistien piirissä ja he alkoivat pitää omaa ryhmäänsä ekspressionistisena tai vallankumouksellisena surrealismina. Samalla he asettuivat vastustamaan “porvarillista kulttuuritaidetta”. Cobra-ryhmälle oli ominaista ihailla kaikkein kömpelöimpiä ja avuttomimpia taideluomuksia ja kansantaidetta, jotka olivat heidän mukaansa myyttisen nuoruuden ilmentymiä. He halusivat esittää ylistyslaulun viattomuudelle, luonnolle ja elämänilolle. Surrealismia he pitivät liian älyllisenä. Lopulta useimmat ryhmän jäsenet ajautuivat abstraktiin ekspressionismiin. Amstelveenissa Alankomaissa on Cobra-museo, jossa on esillä Karel Appelin teoksia ja muuta kansainvälistä avantgarde-taidetta. == Ryhmän maineikkaimpia jäseniä == * Pierre Alechinsky (s. 1927) * Else Alfelt (1910–1974) * Karel Appel (1921–2006) * Jean-Michel Atlan (1913–1960) * Mogens Balle (1922–1988) * Ejler Bille (1910–2004) * Eugene Brands (1913–2002) * Pol Bury (1922–2005) * Jacques Calonne (s. 1930) * Hugo Claus (1929–2008) * Georges Collignon (1923–2002) * Constant (1920–2005) * Corneille (1922–2010) * Christian Dotremont (1922–1979) * Jacques Doucet (1924–1994) * Lotti van der Gaag (1923–1999) * William Gear (1915–1997) * Stephen Gilbert (1910–2007) * Svavar Guðnason (1909–1988) * Karl Otto Götz (1914–2017) * Reinhoud d'Haese (1928–2007) * Henry Heerup (1907–1993) * Egill Jacobsen (1910–1998) * Edouard Jaguer (1924–2006) * Asger Jorn (1914–1973) * Aart Kemink (1914–2006) * Louis van Lint (1909–1986) * Lucebert (1924–1994) * Jørgen Nash (1920–2004) * Joseph Noiret (1927–2012) * Jan Nieuwenhuys (1922–1986) * Erik Ortvad (1917–2008) * Andrea de la Devix * Pieter Ouborg (1893–1956) * Carl-Henning Pedersen (1913–2007) * Anton Rooskens (1906–1976) * Raoul Ubac (1910–1985) * Theo Wolvecamp (1925–1992) Muutamia taiteilijoita, joilla oli yhteyksiä Cobra-ryhmään ja joihin heidän ajattelutapansa vaikutti: * Vali Myers * John Olsen * Alasdair Taylor == Lähteet == == Aiheesta muualla == * Cobra-museo, Alankomaat * Elämäkertoa ja kuvia Galerie Birchissä, joka tunnetaan Cobrasta (aloitti Asger Jornilla 1936) * Huntfor.com taidehistoria * Didrichsenmuseum.fi * Galerie Birch, Danish gallery founded 1946 with specialty in the CoBrA-Movement. Kuvia ja elämäkertoja Luokka:Taiteilijaryhmät